
TRI-crepes palacsintázó arculatterv

TRI-CREPES TAKE AWAY PALACSINTÁZÓ ARCULAT
Baranyi Bettina
Pécsi Tudományegyetem, Művészeti Kar, Grafikusművész szak,
Tervezőgrafika szakirány, 3. évfolyam
Gerendy Jenő Dr. habil, docens
Take away éttermekkel vannak tele az utcák a városokban, gyors életmódunkhoz igyekszik alkalmazkodni a sok kis bár. A hallgatók, fiatalabb korosztály körében örvendenek a legnagyobb népszerűségnek, de ez nem zárja ki sem a fiatalabbakat, sem az idősebbeket a fogyasztók köréből.
A termékek eladhatósága jórészt a megjelenésen múlik, a 21. századi utca képét és a rengeteg webes felület kínálatát nehéz felülprezentálni mind esztétikailag, mind az étel minőségének tekintetében. Az ilyesfajta rohanó életmód közepette nagy szükségünk van a tápláló, kiegyensúlyozott és egészséges termékek fogyasztására, melyek manapság szerencsére divatosnak számítanak - a fiatalos design ezt is hivatott reklámozni.
Részben a túlkínálat okán a fogyasztók olyan helyekre szeretnek visszajárni, amiket jól az emlékezetükbe véstek pozitív tapasztalataik miatt, ehhez hozzájárul az igényes csomagolás vizuális rögzülése. A csomagolás, amit öröm kibontani, egyszerű, praktikus és esztétikus. Az én munkám is ezt a vonalat igyekszik megragadni színes és egyedi elemeivel.




